Utočište za ludake Callan Park

Utočište za ludake Callan Park (Callan Park asylum for the Mentally and Criminally Insane) je smješteno u Callan Park-u, oblasti u sidnejskom predgrađu Rozelle.

 Historija 
1873. kolonijalne vlasti Novog južnog Velsa kupile su Callan Park, tada poznat kao "Imanje Callan" zbog gradnje velikog utočišta za ludake. Bilo im je potrebno da bi smanjili broj bolesnika u prenatrpanoj bolnici Gladesville (Gladesville Hospital for the Insane) u Bedlam Point-u pored Tarban Creek-a u Gladesville-u. Novo utočište za ludake je dizajnirano kao tada savremeno zahvaljujući ,,prosvijećenim" pogledima Amerikanca Dr-a Thomas-a Kirkbride-a. Kolonijalni arhitekta James Barnet je zajedno sa inspektorom za ludake Dr-om Frederick-om Norton-om Manning-om napravio blok od 20 neoklasicističkih zgrada. Zavšene su 1885. i nazvane blok Kirkbride(Kirkbride Block).

Zgrade su originalno napravljene za 666 bolesnika, ali od 1890. utočište je prenatrpano i u njemu je smješteno 1078 bolesnika. U blizini Kirkbride kompleksa je oko 1900. napravljeno još nekoliko zgrada da riješe problem prenatrpanosti.

Kirkbride kompleks se koristio za smještaj bolesnika do 1994. kad su posljednji prebačeni u druge zgrade u Callan Park-u, prema Broughton Hall-u na južnom kraju parka, i na druga mjesta.

 Utočište danas 
Utočište je danas smješteno unutar parka i više se ne koristi historijski komlpeks od pješčara. U bloku je danas smještena Sidnejska viša umjetnička škola(Sydney College of the Arts), kampus finih umjetnosti Sidnejskog univerziteta. Moderna bolnica je u nadležnosti Ministarstva zdravlja Novog južnog Velsa i dom je i muških i ženskih bolesnika. Zvanično ime joj je bolnica Rozelle. Bolnica pruža razne usluge kao što su očuvanje mentalnog zdravlja, psihijatrijska rehabilitacija i psihogerijatrija. 

 Poznati bolesnici 
Australijski borac za pravo glasa žena Louisa Lawson, njeni sinovi Charles and Peter, i izdavač i urednik  Biltena J. F. Archibald (koji je objavljivao članke Louisa-inog sina Henry-ja Lawson-a).

Kategorija:Psihijatrijske bolnice u Australiji